CELEX: 62020TN0116
Language: da
Date: 2020-02-20 00:00:00
Title: Sag T-116/20: Sag anlagt den 20. februar 2020 — Società agricola Vivai Maiorana m.fl. mod -Kommissionen

20.4.2020   
            
            
               DA
            
            
               Den Europæiske Unions Tidende
            
            
               C 129/19
            
         
      Sag anlagt den 20. februar 2020 — Società agricola Vivai Maiorana m.fl. mod -Kommissionen
      (Sag T-116/20)
      (2020/C 129/24)
      Processprog: italiensk
      
         Parter
      
      
         Sagsøgere: Società agricola Vivai Maiorana Ss (Curinga, Italien), Confederazione Italiana Agricoltori — CIA (Rom, Italien) og MIVA — Moltiplicatori Italiani Viticoli Associati (Faenza, Italien) (ved advokaterne E. Scoccini og G. Scoccini)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2019/2072 af 28. november 2019, nærmere bestemt: bilag IV, del A (frø af foderplanter), del B (sædekorn), del C (vin), del F (grøntsagsfrø), del I (plantemateriale af grøntsagsplanter) og del J (frugtplanter), annulleres.
               
            
                  —
               
               
                  Artikel 36, bilag I, afsnit 4, punkt 3, og artikel 37, stk. 2, i forordning (EU) 2016/2031 erklæres for ugyldige.
               
            
         Søgsmålsgrunde og væsentligste argumenter
      
      Dette søgsmål er rettet mod Kommissionens gennemførelsesforordning (EU) 2019/2072 af 28. november 2019, der fastsætter ensartede betingelser for gennemførelse af Europa-Parlamentets og Rådets forordning (EU) 2016/2031 om beskyttelsesforanstaltninger mod planteskadegørere og om ophævelse af Kommissionens forordning (EF) 690/2008 og ændring af Kommissionens gennemførelsesforordning (EU) 2018/2019 (EUT 2019, L 319, s. 1), nærmere bestemt: bilag IV, del A (frø af foderplanter), del B (sædekorn), del C (vin), del F (grøntsagsfrø), del I (plantemateriale af grøntsagsplanter) og del J (frugtplanter).
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om tilsidesættelse af artikel 36, litra e) og f), i forordning (EU) 2016/2031 samt af proportionalitetsprincippet og om, at der i det foreliggende tilfælde ikke er givet en tilstrækkelig begrundelse
                  
                              —
                           
                           
                              Det gøres i denne forbindelse gældende, at den tærskelværdi på 0 % for forekomsten af EU-regulerede ikkekarantæne skadegørere, der med hensyn til vejtræer er fastsat af Kommissionen i bilag IV til forordning (EU) 2019/2072, er fastlagt uden, at den grundige vurdering, som i henhold til artikel 36, litra e) og f), i forordning (EU) 2016/203 kræves for at afgøre, om de EU-regulerede ikkekarantæne skadegørere har uacceptable økonomiske konsekvenser, og om der findes gennemførlige og effektive foranstaltninger til forebyggelse af skadegørerenes forekomst, er blevet foretaget.
                           
                        
            
                  2.
               
               
                  Andet anbringende om tilsidesættelse af den internationale traktat om plantegenetiske ressourcer på fødevare- og landbrugsområdet (ITPGRFA)
                  
                              —
                           
                           
                              Det gøres i denne forbindelse gældende, at indførelsen af en tærskelværdi på 0 % for forekomsten af EU-regulerede ikkekarantæne skadegørere med hensyn til vejtræer udgør en tilsidesættelse af artikel 9 i den internationale traktat om plantegenetiske ressourcer på fødevare- og landbrugsområdet (ITPGRFA), der er undertegnet af EU og af de enkelte lande i Unionen.
                           
                        
            
                  3.
               
               
                  Tredje anbringende om tilsidesættelse af Europa-Parlamentets og Rådets forordning (EU) 2018/848 af 30. maj 2018 økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT 2018, L 150, s. 1)
                  
                              —
                           
                           
                              Det gøres i denne forbindelse gældende, at udvælgelsen og standardiseringen af plantesorter ved anvendelse af tærskelværdien for EU-regulerede ikkekarantæne skadegørere åbenlyst tilsidesætter bestemmelserne i forordning (EU) 2018/848.
                           
                        
            
                  4.
               
               
                  Fjerde anbringende om uforenelighed med Den Europæiske Unions landbrugspolitik
                  
                              —
                           
                           
                              Det gøres i denne forbindelse gældende, at indførelsen af tærskler for EU-regulerede ikkekarantæne skadegørere er i strid med Den Europæiske Unions landbrugspolitik, navnlig:
                              
                                          —
                                       
                                       
                                          Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT 1992, L 206, s. 7)
                                       
                                    
                                          —
                                       
                                       
                                          Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT 2012, L 343, s. 1)
                                       
                                    
                                          —
                                       
                                       
                                          Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT 2013, L 347, s. 487)
                                       
                                    
                                          —
                                       
                                       
                                          artikel 8 i Kommissionens delegerede forordning (EU) nr. 807/2014 af 11. marts 2014 om supplerende bestemmelser til Europa-Parlamentets og Rådets forordning (EU) nr. 1305/2013 om støtte til udvikling af landdistrikterne (EUT 2014, L 227, s. 1).